NaiveNeuron/SloPal huggingface dataset:
I. Mikloš, podpredseda vlády a minister financií SR: (2003-07-03):
V rámci schváleného rozpočtu na rok 2003 sú pre vyššie územné celky schválené dotácie na kapitálové výdavky v sume 1 mld. 126 mil. 200 tisíc korún, z toho dotácie na činnosť úradov vyšších územných celkov 80 mil. Sk, dotácia na prenesený výkon štátnej správy 1 mld. 46 mil. 200 tisíc korún, z toho na kultúru 167 mil. 770 tisíc, školstvo 744 mil. 426 tisíc, sociálne zabezpečenie 134 mil. 4 tisíc korún. Z úrovne Ministerstva financií Slovenskej republiky už v roku 2003 kapitálové dotácie neboli prísne účelovo určené pre jednotlivé odvetvia. Vyššie územné celky teda môžu nasmerovať použitie týchto prostriedkov podľa svojich priorít. Do riešenia modernizačného dlhu môžu vyššie územné celky zapojiť aj vlastné príjmy z týchto zariadení. Na rok 2004 bude vyšším územným celkom poskytnutá globálna, teda neúčelová dotácia na kapitálové a bežné výdavky, kde si vyššie územné celky budú môcť určiť priority riešenia problémov v jednotlivých oblastiach. Ministerstvo financií pripravilo aj novelu zákona o majetku vyšších územných celkov, ktorou sa odbúra povinnosť zachovať pôvodný účel tohto majetku, čím sa vytvoria podmienky na racionálne a efektívne využívanie majetku vyšších územných celkov. Skončil som. Z. Martináková, podpredsedníčka NR SR: Pani poslankyňa, chcete položiť doplňujúcu otázku? Nech sa páči.
Huba, Mikuláš, poslanec NR SR (2014-12-10):
Ďakujem pekne za slovo. Pán predseda, ja len pár viet poviem. Je tu návrh zákona, ktorý sa snaží účinne riešiť skutočne dôležitý problém, problém, ktorý má rozmer výchovno-vzdelávací, sociálny, ale v širšom slova zmysle aj kultúrny. Podľa odborníkov z teórie praxe, ktorí tu v rozprave k tomuto návrhu zákona vystúpili, je ten návrh pripravený veľmi dobre. Takže máme tu na jednej strane reálny problém, na druhej strane ponúkané reálne riešenie. V tejto situácii by zdanlivo nič nemalo brániť tomu, aby sme takýto návrh veľkou väčšinou hlasov prijali okrem tej skutočnosti, že ten návrh pochádza z opozičných lavíc. Ale pýtam sa, je to naozaj dostatočný dôvod, aby sme takýto potrebný zákon neprijali? Ďakujem.
Osuský, Peter, poslanec NR SR (2015-05-20):
Chcem povedať, že toto je ďalší jednoznačne nestranícky zákon. Aj keď sú tu, hádam, len traja, štyria kolegovia z vládnucej strany, chcel by som povedať, že aj oni majú deti a to, čo hovorila Lucia v závere o dôchodkovom systéme, je veľmi dôležité. Čím skôr sa dieťa naučí, že je povinné podávať istý výkon, že ten výkon mu zabezpečuje isté postavenie, hoc len v matersko-školskej komunite, že sa niečo deje na základe pokynu, že treba splniť, čo povie teta učiteľka a vychovávateľka, tak je to veľmi cenné v tom, že, a teraz možno budem zlý, ale ide presne o to, o čom hovorí Lucia: pologramotní, nevzdelaní a hlavne nenavyknutí plniť pokyny, podriadiť sa a podávať výkony, sú odsúdení na živorenie akokoľvek, pretože za šesťdesiat môjho života sa veľa zmenilo. Mnohé veci, ktoré sa kedysi robili ručne a stačilo na to byť aj negramotný, už dnes takmer všetky robia stroje. Ľudia, ktorí sú nevzdelaní, neochotní plniť žiadosti a pokyny svojich napríklad klientov v služobnom sektore, sú odsúdení na zlé konce. A v tomto zmysle to „ohýbaj ma mamko, kým som ešte Janko“, je presne, ako hovorí Lucia, tá najlepšia investícia. Lebo ohýbať ich v Leopoldove a v Ilave je drahé, neplodné a často aj zbytočné.
B. Bugár, podpredseda NR SR: (2002-04-03):
(Hlasovanie.) Prítomných 101 poslancov, za návrh 97, proti 1, zdržal sa 1, nehlasovali 2. Konštatujem, že prvé dva body zo spoločnej správy boli schválené.
Dostál, Ondrej, poslanec NR SR (2018-11-29):
(Povedané súbežne s predsedajúcim.) ... ako Andrej Danko pri písaní svojej rigoróznej práce.
Laššáková, Jana, podpredsedníčka NR SR (2015-04-22):
Pán poslanec Fronc, nech sa páči.
P. Paška, predseda NR SR: (2006-10-19):
Otváram rozpravu k tomuto bodu programu. Písomne som nedostal prihlášku. Pýtam sa, či sa chce prihlásiť do rozpravy niekto ústne. Zrejme nie. Uzatváram možnosť prihlásiť sa a vyhlasujem rozpravu za skončenú. Pán predseda pravdepodobne tiež už nebude reagovať. Prerušujem rokovanie o tomto bode. A budeme pokračovať návrhom na voľbu predsedu Správnej rady Ústavu pamäti národa . Je to tlač 57. Poprosím povereného člena výboru pre ľudské práva, národnosti a postavenie žien pána poslanca Františka Mikloška, aby návrh uviedol.
Poliačik, Martin, poslanec NR SR (2018-05-23):
Ďakujem. Viete, pani poslankyňa Antošová, vy ste čerstvá v parlamente, tak niektoré, to vás ospravedlňuje pri niektorých veciach. Len jednu vec vám pripomeniem. Ja sa pozerám teraz na vašu facebookovú stránku, pozerám sa na sympatického psa, ktorý má na krku tabuľku: „Vyzerám ako vec?“ Viete, koho je to pes? Môj. (Reakcia z pléna.) To ide len o to, že keď ste vyhľadali obrázok k téme, pri ktorej ste boli čerstvá, tak my už sme dávno mnohí tú tému okupovali predtým a ja nevravím, že výhradne, len bol by som veľmi opatrný pri tom, keď hovoríte, že tu niekto niečo robil na kolene. V roku 2011 skupina poslancov, v ktorej bol aj pán Rafaj, vtedy podpredseda, podpredseda SNS, bol tam aj pán Pellegrini, dnes premiér, bol tam pán Bugár, bola tam pani Rosová a bol som tam aj ja, dala ministerstvu pôdohospodárstva vypracovaný zákon na ochranu zvierat. Ja predpokladám, že pani ministerka sa s ním nejakým spôsobom stretla, keď sa vypracovávala táto legislatíva, preto nepovažujem úplne za fér, keď hovoríte, že kolegovia z opozície niečo kritizujú neodborne alebo že niečo robia na kolene, druhý fakt je ten, že definícia zvieraťa, ktorú ste čítali, nie je nová, to je definícia zvieraťa, ktorú my sme dávali predtým do novely Občianskeho zákonníka, a ja vás veľmi rád opätovne vítam v skupine ľudí, ktorým záleží na zvieratách na Slovensku. Nemyslím si, že by sa tu mali ukazovať stranícke tričká, len vás poprosím, uznajte aj zásluhy ľudí, ktorí tú tému riešili pred vami, lebo nám nakoniec ide všetkým o to isté.
P. Paška, predseda NR SR: (2007-03-27):
Otváram rozpravu, písomne som nedostal prihlášku. Pýtam sa, či sa chce niekto prihlásiť ústne. Nie. Končím možnosť prihlásiť sa ústne a prerušujem tento bod programu. Ďalším bodom je návrh na voľbu kandidátov na sudcov disciplinárneho súdu (tlač 236). Poprosím pána predsedu Mamojku.
Laššáková, Jana, podpredsedníčka NR SR (2015-12-02):
Môžete, nech sa páči.
Danko, Andrej, predseda NR SR (2016-10-26):
Pán poslanec Boris Kollár, pripraví sa pán poslanec Stanislav Drobný.
Kollár, Boris, predseda NR SR (2022-06-23):
Počkajte, Anka!
B. Bugár, podpredseda NR SR: (2004-06-24):
Takže najprv hlasujeme o pozmeňujúcom návrhu, ktorý podal pán poslanec Drgonec. (Hlasy v pléne.) Je to absolútne jedno. Nech sa páči, navrhnite, o čom hlasujeme. A. Ivanko, poslanec: Hlasujeme o pozmeňujúcom návrhu, ktorý som predložil ja v rozprave, včítane toho môjho upresňujúceho návrhu.
Grendel, Gábor, podpredseda NR SR (2021-09-24):
Pán spravodajca bol jediný prihlásený do rozpravy. Vyhlasujem rozpravu za skončenú. Chce zaujať stanovisko v záverečnom slove pán minister ako navrhovateľ? Nie. Pán spravodajca takisto nie. Prerušujem rokovanie o tomto bode programu. Nasledujúcim bodom je prvé čítanie o vládnom návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov . Vládny návrh zákona je pod tlačou 635. Návrh na jeho pridelenie na prerokovanie výborom je v rozhodnutí č. 662. Odovzdávam slovo opäť pánovi ministrovi financií, aby vládny návrh zákona uviedol.
Remišová, Veronika, poslankyňa NR SR (2016-09-07):
Ďakujem veľmi pekne kolegovi Beblavému, ktorý zhrnul aj moje obavy, ktoré mám voči tomuto protischránkovému zákonu. A vieme veľmi dobre, aké, ja som to už včera spomínala, aké veľmi ťažké je odhaliť skutočného konečného užívateľa výhod. Jedna vec je to, čo hovoril kolega Rajtár, a často sú to, tie prepojenia sú často vo forme ústnej dohody. To znamená, že na firmu je napísaná nejaká fyzická osoba, akákoľvek fyzická osoba, a tie dohody sú, buď je to nejaký papier, ktorý je u niekoho, alebo to môže byť aj ústna dohoda s niekým, komu ten zisk skutočne ide. A dopátrať sa v niektorých prípadoch ku skutočnému užívateľovi konečných výhod, je, myslím si, pre tých, ktorí majú za to niesť zodpovednosť, je to priam nemožné. A ja sa priznám, že mám stále takú morálnu dilemu. Na jednej strane si myslím, že ten schránkový zákon je dôležitým signálom najmä pre partnerov zo zahraničia, pretože, ako som hovorila, Veľká Británia teraz prijíma nejakú legislatívu. Myslím, že oni musia uvádzať skutočných majiteľov, neviem, či vo výročných správach, ale aj k ostatným krajinám je to signál, že chceme v tejto oblasti niečo robiť. Na druhej strane, tá moja morálna dilema spočíva v tom, že akákoľvek vláda, ktorá podporuje zotrvanie pána Kaliňáka vo funkcii a nebojuje proti tomu, čo my teraz na Slovensku zažívame, nemôže dôveryhodne bojovať žiadnym zákonom proti korupcii. Že ani ten najlepší schránkový zákon, ani keby sme opravili tie chyby, ktoré v zákone sú, a bola by som veľmi rada, keby sa v druhom čítaní odstránili, nebude v tom boji proti korupcii dôveryhodná. A je to aj taká moja výzva pani ministerke, aby sa partneri vládnej koalície... (Prerušenie vystúpenia časomerom.)
Andreánsky, Ladislav, poslanec NR SR (2013-05-16):
Hlasujeme o pozmeňujúcich návrhoch pána poslanca Chrena 1 až 4.
Žiga, Peter, podpredseda NR SR (2024-01-17):
Pán poslanec Sabo.
Sulík, Richard, predseda NR SR (2011-07-06):
Ďakujem. Otváram rozpravu. Nedostal som žiadnu písomnú prihlášku. Pýtam sa, kto sa chce prihlásiť ústne? Pán poslanec Pado? Nie, nikto teda. Uzatváram možnosť sa prihlásiť do rozpravy a vyhlasujem rozpravu za skončenú. Navrhovateľ sa zrejme vyjadriť nechce. Prerušujem rokovanie o tomto bode programu. Nasledujúcim bodom programu je návrh na prijatie uznesenia Národnej rady Slovenskej republiky k vykonaniu kontroly financovania rekonštrukcie Zimného štadióna Ondreja Nepelu v Bratislave z prostriedkov štátneho rozpočtu Slovenskej republiky a z prostriedkov Hlavného mesta SR Bratislava Najvyšším kontrolným úradom SR . Návrh má parlamentnú tlač 425. Pán poslanec Štefanec ako poverený člen výboru pre financie a rozpočet, máte slovo, nech sa páči.
Jurčík, Ľudovít, poslanec NR SR (2011-03-23):
Ďakujem, pán predsedajúci. V rozprave k tomuto zákonu, návrhu zákona nevystúpil žiaden poslanec, a preto prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Glváč, Martin, podpredseda NR SR (2018-11-29):
Ďakujem. Pán poslanec, chcete položiť doplňujúcu otázku? Nech sa páči.
Pfundtner, Edita, poslankyňa NR SR (2011-04-05):
Pán predseda, prosím, teraz dajte hlasovať o návrhoch pánov poslancov Ondruša a Kaliňáka nepokračovať v rokovaní o návrhu zákona.
V. Veteška, podpredseda NR SR: (2005-03-18):
Ľ. Navrátilová, poslankyňa: Ospravedlňujem sa, ale mám neúplnú zápisnicu, takže musíme prebrať túto. Takže na tajné hlasovanie o návrhu na opakovanú voľbu člena Rady pre vysielanie a retransmisiu bolo vydaných a poslanci si osobne prevzali 142 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na opakovanú voľbu člena Rady pre vysielanie a retransmisiu všetci poslanci odovzdali hlasovacie lístky. Zo 142 odovzdaných hlasovacích lístkov bolo 10 neplatných. Zo 132 platných hlasovacích lístkov overovatelia zistili, že pri opakovanej voľbe Vladimíra Mamojku hlasovalo za 53 poslancov, proti 39 poslancov a zdržalo sa 40 poslancov, Ernesta Valka hlasovalo za 63 poslancov, proti 39 poslancov a zdržalo sa 30 poslancov. Na voľbu člena Rady pre vysielanie a retransmisiu je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní nebol za člena Rady pre vysielanie a retransmisiu nikto zvolený.
Pellegrini, Peter, predseda NR SR (2015-04-22):
Pán poslanec Susko.
Mojš, Milan, poslanec NR SR (2015-11-10):
Ďakujem. Vážený pán predseda, v rozprave nevystúpil žiaden poslanec. Pán predseda, budeme hlasovať o bodoch zo spoločnej správy 1 až 7 s odporúčaním gestorského výboru schváliť.
Kollár, Boris, predseda NR SR (2020-09-22):
Dávam slovo spravodajcovi, spravodajcovi, ktorého určil navrhnutý gestorský výbor pre financie a rozpočet, predsedovi tohto výboru pánovi poslancovi Mariánovi Viskupičovi.
Pčolinský, Peter, doterajší podpredseda NR SR (2023-10-25):
Pán poslanec Marek Lackovič.
Matovič, Igor, poslanec NR SR (2023-12-14):
Pán poslanec Dvořák, priznám sa, že mal som trošku pochybnosti o vás v minulosti, že čo sa týka Penty, na ktorú stranu budete hrať, že či na stranu, kde to hrala pani Cigániková, pán Szalay, alebo na stranu verejného záujmu. A som veľmi príjemne potešený a prekvapený... (Reakcia z pléna.) A áno, zaznievajú síce aj teraz v týchto reakciách, hoci tu ja reagujem na vás, názory, že Penta nie je najväčším problémom zdravotníctva. Práveže Penta je jediným a kľúčovým problémom slovenského zdravotníctva, lebo sa správa ako parazit, a presne o tom to je, ako to ste aj pomenovali. Toto je splácanie požičaného. Súčasná ministerka zdravotníctva od Haščáka dostala úplatky vo forme rádovo státisícov eur, ľúbivých PR článkov, alebo teda takej pozitívnej propagácie, inzerátov, kde ju vykresľovali jako bohyňu, jako spásu zdravotníctva. No a potom, samozrejme, Pellegrini dohodol, že sa to zaplatí Haščákovi. A z čoho je to najlepšie zaplatiť? No z verejných našich spoločných peňazí. A presne to sa teraz takto deje. Prvý zákon, ktorý predložila do parlamentu, bolo to, že zobrala chorým ľuďom nádej na to, že budú včas operovaní. No komu to pomôže najmä? Haščákovi. Nafutrovať účty z peňazí tých chorých ľudí, len teda však za to, aby, že neposkytne tú zdravotnú starostlivosť. A v tomto prípade, že pani Bláhová si dovolila z pozície šéfky Úradu pre dohľad nad zdravotnou starostlivosťou povedať a pomenovať, že pijavica, ktorá tu ničí život chorým ľuďom na Slovensku a zabíja tisícky ľudí, ktorí nedostanú adekvátnu liečbu, tak že je Penta, no tak Pellegrini sľúbil, že za to ju popraví, a presne to robí. Kandidát na prezidenta. (Potlesk.)
Glváč, Martin, podpredseda NR SR (2018-05-29):
S reakciou na faktické, pani poslankyňa Grausová.
Laššáková, Jana, podpredsedníčka NR SR (2013-10-18):
Na vystúpenie pani poslankyne nie sú žiadne faktické poznámky. Teraz dávam slovo pani poslankyni Anne Vittekovej, ktorá sa písomne prihlásila do rozpravy. Nech sa páči, pani poslankyňa.
Grendel, Gábor, podpredseda NR SR (2020-11-03):
Chce zaujať stanovisko pán spravodajca? Nie. Vyhlasujem, teda prerušujem rokovanie o tomto bode programu. Teraz nasleduje druhé čítanie o návrhu poslancov Jany Žitňanskej a Tomáša Lehotského na vydanie zákona, ktorým sa mení zákon č. 162/2014 o verejných zbierkach a o zmene a doplnení niektorých zákonov. Návrh zákona má tlač 220, spoločná správa výborov má tlač 220a. Dávam slovo pánovi poslancovi Tomášovi Lehotskému, aby návrh zákona odôvodnil. (Rokovanie o návrhu poslancov Národnej rady Slovenskej republiky Jany Žitňanskej a Tomáša Lehotského na vydanie zákona, ktorým sa mení zákon č. 162/2014 Z. z. o verejných zbierkach a o zmene a doplnení niektorých zákonov , tlač 220.)
Halgašová, Jarmila, poslankyňa NR SR (2022-12-02):
Ďakujem pekne. Vážený pán predsedajúci, vážené kolegyne, vážení kolegovia, predkladám na rokovanie Národnej rady návrh zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách, ktorým zavádzam niekoľko menších zmien, ktorých spoločným menovateľom je zjednodušenie a zlepšenie podnikateľského prostredia v oblasti výroby a predaja potravín. Konkrétne ide o tieto zmeny. Spresňuje sa právna úprava bezodplatného prevodu tak, aby bolo nepochybné, že povinnosť sa týka výlučne prevádzkarní, prevádzkovateľa s predajnou plochou väčšou ako 400 m2	a potravín, ktoré sú umiestnené na trhu v tejto prevádzkarni. Vypúšťa sa povinnosť pre prevádzkovateľov potravinárskych podnikov monitorovať inú formu na vyjadrenie alebo prezentáciu označenia výživovej hodnoty potravín a správu o tom zasielať ministerstvu, keďže táto povinnosť nevyplýva prevádzkovateľom z nariadenia Európskeho parlamentu a Rady č. 1169/2011 a je to tým pádom worldplating. Vypúšťajú sa niektoré povinnosti vo vzťahu k skladovaniu a k preprave potravín, tieto vnútroštátne povinnosti sú dnes nastavené odlišne alebo duplicitne ako priamo aplikovateľné právo Európskej únie v oblasti potravín. Navrhuje sa ohlasovanie povinnosti v rámci zabezpečenia ochrany bezpečnosti štátu podľa § 24 ods. 1 až ods. 3 stanoviť len pre prevádzkovateľov potravinárskych podnikov, ktorí vykonávajú prvovýrobu. Čiže nebude sa vzťahovať na spracovateľov surovín alebo na maloobchodných predajcov. Zavádza sa nová skutková podstata správneho deliktu nesplnenia oznamovacej povinnosti podľa § 9 ods. 2 zákona, čiže práve povinnosť, že prevádzkovateľ potravinárskeho podniku má povinnosť oznámiť inú formu vyjadrenia výživovej hodnoty potravín. Zavádza sa nový inštitút upustenia od uloženia pokuty, stanovujú sa dve podmienky pre možnosť využitia tohto inštitútu a znižujú sa horné hranice pokút za priestupky na úseku úradných kontrol potravín z 2-tisíc a 4-tisíc eur pri opakovanom porušení povinnosti na tisíc a 2-tisíc eur pri opakovanom porušení povinnosti. Predložený návrh zákona nemá dopad na rozpočet verejnej správy, má pozitívny vplyv na podnikateľské prostredie. Kolegovia, kolegyne, toľko k predloženému návrhu zákona a vopred ďakujem za jeho podporu.
Kažimír, Peter, minister financií SR (2017-09-05):
Ďakujem. Navrhovaným zákonom sa transponuje opäť smernica, tentokrát smernica o trhoch s finančnými nástrojmi, tzv. MiFID II. Zavádza sa nová infraštruktúra zberu údajov a zavádza sa regulácia nad poskytovateľmi služieb vykazovania údajov. Novým legislatívnym rámcom sa nahrádza a dopĺňa súčasný rámec smernice MiFID v týchto oblastiach. Dopĺňa sa nový typ obchodnej platformy pre finančné nástroje, organizovaný obchodný systém, ktorý nie je regulovaným trhom a v rámci ktorého sa môžu kupovať a predávať len dlhopisy, štruktúrované finančné produkty, emisné kvóty alebo deriváty. V ďalšom sa zavádza osobitný segment rastových trhov, ktorý má uľahčiť malým a stredným podnikom prístup ku kapitálu, burza cenných papierov môže požiadať o registráciu mnohostranného obchodného systému ako rastového trhu a tým vytvoriť oddelený regulovaný priestor pre investorov do malých a stredných podnikov. Po ďalšie, je tu regulácia algoritmického obchodovania ako reakcia na technologický pokrok v oblasti obchodovania na kapitálovom trhu, keďže je potrebné regulovať automatické obchodovanie počítačov a znížiť množstvo nevysporiadaných pokynov. V ďalšom ide o zvýšenie úrovne ochrany klientov finančných inštitúcií zavedením nových požiadaviek na vytváranie a distribúciu finančných nástrojov ponúkaných klientom, pričom klient dostane od obchodníka s cennými papiermi detailné informácie o každom finančnom nástroji potrebné pre jeho vlastné rozhodnutie o investícii. A ako posledné vám uvádzam opatrenie na predchádzanie systémovým rizikám na finančných trhoch, najmä zavedenie pravidiel pre obmedzovanie pozícií v komoditných derivátoch, regulačné orgány napríklad za účelom predchádzania tlaku na rast cien poľnohospodárskych produktov môžu požadovať zníženie alebo zatvorenie otvorených pozícií v komoditných derivátoch. Toľko, ďakujem.
Krajčí, Marek, poslanec NR SR (2021-09-22):
Pristúpme k hlasovaniu o bodoch zo spoločnej správy. Dajte hlasovať o bodoch 1 až 9 spoločne s návrhom gestorského výboru schváliť.
Bugár, Béla, podpredseda NR SR (2018-06-19):
Pán poslanec, nabudúce ma nevyzývajte, lebo ak budete ma vyzývať, ja budem reagovať. Pán poslanec Janckulík, nech sa páči.
Bugár, Béla, podpredseda NR SR (2018-06-19):
Pán poslanec Paška.
Viskupič, Jozef, poslanec NR SR (2017-06-13):
Ďakujem, pán predsedajúci. Navrhujem zaradiť ako 67. bod 18. schôdze Národnej rady Slovenskej republiky Správu o činnosti RTVS za roky 2012 až 2017, ktoré prednesie plénu generálny riaditeľ RTVS Václav Mika. Ostatné body sa v poradí následne prečíslujú. K bodu 67 by sme sa správali ako k bodom 65 a 66, čím upozorňujem, že sme už po vykonaní voľby. Odôvodňujem to tým, že v tradícii generálnych riaditeľov naposledy generálna riaditeľka pani Zemková mala možnosť vystúpiť v pléne parlamentu. Asi o debate o médiách verejnej služby by médium verejnej služby mohol reprezentovať aj v pléne parlamentu pán generálny riaditeľ Mika. Ďakujem.
B. Bugár, podpredseda NR SR: (2002-07-03):
J. Cuper, poslanec: Pán Tatár, v podstate by som na vás nereagoval... Zastavte láskavo čas. Pán Tatár, v podstate je mi vás ľúto, pretože ste predseda vlastne totálne neznášanlivej slovenskej politickej strany, nejakej Občianskej demokratickej strany alebo ako sa to najnovšie nazývate, už ste boli asi v šesťdesiatich piatich. Pán Tatár, ľúto je mi vás preto, lebo pre vašu hašterivosť a neznášanlivosť vás nechceli nikde, strkali ste sa každému do análneho otvoru politickej strany. Vyhodili vás z Demokratickej únie...
Verešová, Anna, poslankyňa NR SR (2017-02-14):
Som sa vás pýtala.
Kamenický, Ladislav, poslanec NR SR (2014-07-04):
Ďakujem. Ja len dve krátke poznámky k vystúpeniu pána poslanca Zajaca. Povedal si, že sociálne opatrenia zaplatia obyvatelia Slovenskej republiky, ktoré sme teda navrhli. Ja by som povedal skôr, že z navrhnutých sociálnych opatrení obyvatelia Slovenskej republiky ušetria konkrétne peniaze, ktoré im môžu zostať. To je moja poznámka. A len tak trošku nadsádzku, ten Trenčín môže byť aj drahší ako tá Domaša napríklad, niekedy.
Glváč, Martin, podpredseda NR SR (2019-09-13):
Pán poslanec Heger, pán poslanec Heger.
Laššáková, Jana, podpredsedníčka NR SR (2012-07-26):
Pán spravodajca, zaujmite svoje miesto. Otváram rozpravu. Do rozpravy som dostala jednu písomnú prihlášku – pána poslanca Daniela Lipšica. Odovzdávam mu slovo. Nech sa páči, pán poslanec.
Hrušovský, Pavol, podpredseda NR SR (2010-09-08):
Prezentujme sa a hlasujme o návrhu prerokovať zákon v druhom čítaní. (Hlasovanie.) 136 prítomných, 78 za návrh, 58 proti. Národná rada návrh uznesenia schválila. Prosím ďalší návrh.
Laurenčík, Milan, podpredseda NR SR (2021-06-22):
Pani poslankyňa, musím vás prerušiť. Ak ste už dočítali celý pozmeňovací návrh, odôvodnenie ste mali povedať na začiatku. Takže ak ste ho neprečítali celý, prečítajte, prosím vás, celý pozmeňujúci návrh. A potom ako spravodajkyňa, samozrejme, môžete rozprávať. Nemáte čas limitovaný, len aby sme dodržali ten rokovací poriadok. Takže celý pozmeňujúci návrh bez odôvodnenia.
D. Lipšic, podpredseda vlády a minister spravodlivosti SR: (2003-04-24):
Ide o veľmi závažný návrh novely Trestného zákona, ktorý podľa mojej mienky môže urobiť Slovensko bezpečnejším miestom pre život. A preto si vás dovoľujem požiadať o podporu vládneho návrhu zákona s tým, že všetky pripomienky, ktoré sú uvedené v spoločnej správe, či tie, ktoré majú charakter legislatívno-technických pripomienok, ale aj tie vecné pripomienky, na ktorých sme sa spolu s poslancami ústavnoprávneho výboru dohodli, sú v plnej miere akceptovateľné. Ďakujem veľmi pekne.
Pčolinský, Peter, poslanec NR SR (2017-12-05):
Ďakujem pekne. Pán kolega, prvá poznámka. Minister vnútra nie je najvyšším šéfom Policajného zboru, tým je policajný prezident. Druhá poznámka. Minister vnútra dnes reálne neovláda Policajný zbor. Tam sú iné partie, ktoré ho riadia. A tretia poznámka. Dá sa súhlasiť s mnohými tými vašimi tvrdeniami, čo sa týka policajných hliadok a tých problémov, ale netreba si mýliť dopravnú políciu s poriadkovou políciou, čiže asi len toľko. Ale s ostatným dá sa súhlasiť.
Danko, Andrej, predseda NR SR (2019-10-15):
Súčasne, pán poslanec Marosz, písomne. Prosím, spustite čas pánovi poslancovi Matovičovi na druhý procedurálny návrh.
Mezenská, Helena, poslankyňa NR SR (2012-07-03):
K tomu, čo tu bolo povedané, lebo ja rovnako ako môj predrečník vítam tento prezentovaný návrh. Považujem ho za unikátny. Unikátny preto, lebo je to spôsob, ako zvýšiť osvetu o zmysle platenia daní medzi občanmi, a súčasne to považujem aj za inteligentný a nenútený nástroj zvyšovania transparentnosti čerpania verejných zdrojov na zmysluplné činnosti štátu a projekty. Ja rovnako si myslím, že čím bude väčší prehľad a väčšia informovanosť občanov o zmysluplnom čerpaní daní, tým sa zvýši aj ich dôvera v daňový systém a, samozrejme, aj motivácia platiť dane. Takže za tento návrh naozaj ďakujem, veľmi ma oslovil.
Vons, Peter, poslanec NR SR (2021-03-30):
Ďakujem. Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady pre financie a rozpočet, výboru pre hospodárskej záležitosti, výboru pre verejnú správu a regionálny rozvoj, ďalej aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby boli určené výbory a aby bol a aby určené výbory návrh zákona prerokovali do 30. apríla 2021 a v gestorskom výbore do 3. mája 2021.
Glváč, Martin, podpredseda NR SR (2016-10-12):
Ďakujem. S faktickými poznámkami nikto. Uzatváram možnosť sa prihlásiť. Ďalšia v rozprave vystúpi pani poslankyňa Irén Sárközy. Nech sa páči.
P. Hrušovský, predseda NR SR: (2005-12-07):
J. Hrdlička, poslanec: Ďakujem pekne, pán predseda, za slovo. Chcem povedať len pár slov k tomu, čo povedal pán kolega Ďaďo. Hovoril o mnohých veciach týkajúcich sa obyčajného života našich spoluobčanov. Hovoril o zahraničných investíciách. Hovoril o prostriedkoch potrebných na investície pre rozvoj infraštruktúry. Hovoril o nedostatkoch pri zvyšovaní pracovných miest i o problémoch v sociálnej sfére. Možno mnohým kolegom sa zdá, že hovoril populisticky a extrémisticky, ako to radi zvyknú hovoriť a tvrdiť, ale myslím si, že sa snažil veľmi reálne a objektívne zhodnotiť situáciu, ktorá v našej spoločnosti je. Ale nechcem o tomto hovoriť, myslím si, že v tejto snemovni bolo toho povedaného na túto adresu dosť. Hovoril o pozmeňujúcom návrhu, v ktorom žiadal prostriedky zo štátneho rozpočtu na to, aby mesto Martin bolo istým strediskom, istým centrom nášho národa. Viem o tom, že pán poslanec Ďaďo tento poslanecký návrh predkladal niekoľkokrát už v tomto volebnom období a nebol vyslyšaný, a čo je zarážajúce, že samotní občania tohto mesta a pán kolega, o ktorom hovorím, sedí v tejto snemovni, akosi tento poslanecký návrh prehliadol. Ale chcem sa vyjadriť i k otázke školstva, ktorú spomínal. I keď nám je jasné, že zrejme čas mi to už nedovolí, bolo vynaložené veľké množstvo prostriedkov na školstvo. Myslím si, že na základe programového vyhlásenia vlády neboli vynaložené prostriedky na to, aby sme sa v oblasti vysokého školstva priblížili k tomu, aby sme financovali 1 percento z HDP a takisto velikú čiastku z... (Prerušenie časomierou.)
J. Pataky, poslanec: (2004-12-02):
Ďalší okruh tejto problematiky, ktorá mi vôbec nebola vysvetlená, je v spôsobe prideľovania bežných a kapitálových prostriedkov na riešenie týchto havarijných stavov. Hlavne obchádzanie metodických pokynov, ktoré ste tu spomínali, pán minister, vydaných ministerstvom školstva vo februári 2004 a hlavný najzásadnejší problém je riešenie havárií školských objektov v tých obciach, kde sú vyvolení starostovia. Ja budem apelovať na ďalšej hodine otázok na ministra, viem, že nie ste na to kompetentný.
Viskupič, Jozef, poslanec NR SR (2014-12-12):
Pán profesor, asi sa očakáva, že do debaty, ktorú otvoríte vy, sa zapoja právnici, ale dovoľte mi dve malé poznámky. Áno, v trhovom prostredí ide o mieru šikovnosti a v trhovom prostredí, ktoré sa môže vzďaľovať alebo blížiť k ideálu „fiat iustitia, et pereat mundus“, by sme mohli očakávať minimálne z východiska nejaké základné pravidlá spravodlivej súťaže. Ale toto prostredie býva štandardne deformované, alebo ak je vôľa, aby mohlo byť deformované obrovskou sumou peňazí, ktorá na naše pomery je datovaná na 4-4,5 mld. eur, a to sú peniaze, ktoré sa cez verejné obstarávanie z verejných zdrojov dostávajú do súkromných zdrojov. Čiže u nás sa súťaží ročne z verejných peňazí, alebo štát si objednáva služby zhruba za 4 až 5 mld. eur. A tu je skrytý kameň, že máme pocit, že tie pravidlá, a tuná dokonca absolútne dokázateľne cez tento graf, že, alebo cez túto tabuľku, že tu prichádza k odlivu 100 mil. eur a nemôže nám byť jedno, kto je ten konečný beneficient, kto je ten, kto má z tohoto prospech. A preto keby sme naozaj chceli nie tak troška dupnúť po krku schránkovým firmám, ale naozaj sa na to pozrieť, môžme sa inšpirovať aj základnými vnútornými predpismi tých bánk, ktoré sme tu citovali, pretože v tých bankách to majú riešené, aby zabránili praniu špinavých peňazí, kde dokonca na základe ich vnútorných pravidiel sa takýchto súťaží nemôžu zúčastňovať. To je podstata aj tejto kauzy. Ďakujem.
Hrnčiar, Andrej, podpredseda NR SR (2017-10-13):
Vážené pani poslankyne, vážení páni poslanci, otváram štvrtý rokovací deň 21. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci: Natália Blahová, Karol Galek, Dušan Galis, Branislav Gröhling, Marian Kotleba, Igor Matovič, Ján Mora, František Šebej. Pokračujeme v prerušenom rokovaní v prvom čítaní o návrhu poslancov Krajniaka, Pčolinského, Šebovej a Krištúfkovej na vydanie zákona, ktorým sa mení zákon č. 372/1990 Zb. o priestupkoch, tlač 710. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Stanislavovi Drobnému. (Pokračovanie v rokovaní o návrhu poslancov Národnej rady Slovenskej republiky Milana Krajniaka, Petra Pčolinského, Zuzany Šebovej a Petry Krištúfkovej na vydanie zákona, ktorým sa mení zákon Slovenskej národnej rady č. 372/1990 Zb. o priestupkoch v znení neskorších predpisov , tlač 710.)
Cmorej, Peter, poslanec NR SR (2022-05-06):
Ďakujem, pán poslanec Taraba, len doplním, čo ste hovorili o tých úrokoch, a teda som rád, že ste podporili ten môj teda názor alebo, by som povedal, že fakt, ktorý som povedal, že nebude tu tá možnosť financovať všetko na dlh donekonečna, tak, kolegovia, keď neviete náhodou, tak už tu máme infláciu anualizovanú okolo 10 % ročne, čo už je cválajúca inflácia, lebo už je to nad 10 %, a ak teda neviete, tak inflácia sa väčšinou teda v ekonomickej teórii (povedané so smiechom), sa krotí tým, že základ... že európske centrálne banky zvyšujú úrokové sadzby. Keď sa chcete pozrieť, keď sa chceme pozrieť do histórie, že ako v minulosti sa bojovalo s takouto infláciou, tak v 70. rokoch to bolo, myslím, šéf FED-u bol vtedy pán Volcker, myslím, že zomrel pred rokom či pred dvoma, tak zvýšil základnú úrokovú sadzbu na vyše 20 %. 20 %, hej? A my tu máme posledné roky nulu. Úrokové sadzby už zvyšujú všetky centrálne banky naokolo, anglická, americká a Česi zvyšujú, len ECB-čka je stále na nule, dokonca ECB-čka, ECB-čka ešte stále de facto tlačí peniaze tým, že vykupuje dlhopisy európskych vlád za, myslím, že okolo 40 mld., mám taký pocit, že mesačne, ešte stále vykupujú, takže ešte stále prilievajú palivo do toho ohňa, no a robia to jednoducho z toho dôvodu, teda predpokladám, že hlavne z toho dôvodu, že akékoľvek zvýšenie úrokovej sadzby by výrazne ohrozilo financovanie, teda financovanie dlhu krajín a napríklad úplne najhoršie sú na tom Taliansko a Francúzsko, ktoré by už mali veľký problém udržať tú obhospodarovateľnosť toho svojho dlhu už aj pri miernom zvýšení. Takže my tu máme naozaj že veľký problém.
Figeľ, Ján, podpredseda NR SR (2014-07-09):
Nech sa páči, s reakciou Janka Šípošová.
Pčolinský, Peter, podpredseda NR SR (2022-12-06):
S reakciou na faktické pán poslanec Kremský.
Paška, Pavol, predseda NR SR (2014-10-29):
Pán spravodajca, nech sa páči.
Kmec, Peter, poslanec NR SR (2023-06-27):
Vážený pán predsedajúci, v zmysle rozhodnutia predsedu Národnej rady Slovenskej republiky č. 1798 z 25. mája 2023 podávam správu o výsledku prerokovania uvedeného materiálu vo výbore pre európske záležitosti. Predseda NR SR uvedeným rozhodnutím pridelil materiál na prerokovanie výboru pre európske záležitosti ihneď, to znamená 25. mája 2023. Schôdza výboru bola otvorená, následne prerušená, aby mohli byť na vyjadrenie prizvaní zástupcovia exekutívy. Menovite minister zahraničných vecí a európskych záležitostí. Následne prerušená schôdza pokračovala 13. júna, kde výbor prijal uznesenie č. 150, ktorým odporučil Národnej rade Slovenskej republiky uvedený návrh schváliť a určil ma za spravodajcu k tomuto návrhu. Pán predsedajúci, otvorte, prosím, rozpravu.
Drucker, Tomáš, minister zdravotníctva SR (2018-02-01):
Pán predsedajúci, ospravedlňujem sa. (Prerušenie vystúpenia predsedajúcim.)
Droba, Juraj, poslanec NR SR (2015-12-15):
Pán poslanec Hlina, nejdem sa vyjadrovať k obsahu príspevku, ale akurát ma zarazilo, že ste si nemohli odpustiť takú hlúpu a zbytočnú poznámku, že šuflikant z gej baru. Ak si náhodou neuvedomujete, tak to vyjadrenie dosť homofóbne a urážate tým celú skupinu ľudí a vy to zvyknete robievať, ale urážate občas tých, ktorí si to zaslúžia. Tentokrát ste sa tu zbytočne upli a naviezli do gejov a ja to neoceňujem. Neviem, či to je tým, že ste vstúpili do KDH a teraz si osvojujete rétoriku tejto strany, alebo čo je za tým, ale skúste si to odpustiť nabudúce. Ďakujem.
B. Bugár, podpredseda NR SR: (2004-06-24):
(Hlasovanie.) Pardon, ruším toto hlasovanie. Máte pravdu, ja som to prehliadol v tomto konaní to netreba. To znamená, sme v treťom čítaní . Otváram rozpravu v rámci tretieho čítania. Pýtam sa, či sa hlási niekto do rozpravy. (Ruch v sále.) Pán poslanec Kovarčík, predpokladám, nehlási sa. Ďakujem. (Smiech v sále.) Mal som pravdu no. Takže končím rozpravu v rámci tohto čítania. Nech sa páči, záverečné hlasovanie.
M. Damborská, poslankyňa: (2008-10-22):
Predseda Národnej rady Slovenskej republiky rozhodnutím č. 805 z 3. októbra 2008 navrhol prideliť návrh zákona na jeho prerokovanie výborom a navrhol súčasne gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Hlavným cieľom návrhu zákona je podpora rodín s deťmi a zvyšovanie účelnosti poskytovania finančných prostriedkov v prospech rodín s deťmi. Návrh zákona je v súlade s Ústavou Slovenskej republiky, s ostatnými zákonmi a medzinárodnými zmluvami, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V prípade ak sa Národná rada Slovenskej republiky rozhodne návrh zákona prerokovať v druhom čítaní podľa § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky v súlade s návrhom predsedu Národnej rady Slovenskej republiky uvedeným v citovanom rozhodnutí, odporúčam Národnej rade Slovenskej republiky prideliť návrh zákona v druhom čítaní na prerokovanie nasledovným výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie a Výboru Národnej rady Slovenskej republiky pre financie, rozpočet a menu. Za gestorský výbor navrhujem Výbor Národnej rady Slovenskej republiky pre sociálne veci a bývanie, pričom odporúčam, aby výbory, ktorým bol návrh zákona pridelený, tento prerokovali v lehote do 30 dní a gestorský výbor v lehote do 31 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, ďakujem, skončila som svoju spravodajskú informáciu. A prosím vás, otvorte rozpravu k návrhu zákona.
Mojš, Milan, poslanec NR SR (2014-12-04):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre financie a rozpočet a Ústavnoprávnemu výboru Národnej rady. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do tridsať dní a gestorský výbor do tridsaťdva dní. Prosím, dajte hlasovať.
Krajčí, Marek, poslanec NR SR (2016-04-27):
Ďakujem pekne za slovo. Ja by som tiež chcel vyjadriť také sklamanie, že sme sa dostali do tejto situácie. V podstate po vláde tej kontinuity tých ôsmich rokov tento systém, keby fungoval, tak ročne ušetrí milióny, milióny eur. A v podstate stále ho tu nemáme, stále to odkladáme. A na jednej strane fandíme súčasnému pánovi ministrovi, držíme mu palce a chceme, aby sa to posunulo. Ďakujem aj za ten navrhnutý poslanecký prieskum, ktorý sme dneska navrhli pánom predsedom nášho výboru. A budeme naozaj sledovať zavádzanie tohto eHealth systému a budeme sa pýtať, prečo tie veci tak meškali a kde sú problémy. Ale tiež chcem vyjadriť veľké sklamanie, že to takto došlo a že takto sa to musí riešiť. Naozaj veľká, veľká škoda, ako to zdravotníctvo vyzerá. Ďakujem pekne.
Pellegrini, Peter, predseda NR SR (2015-11-26):
Kolegyne, kolegovia, budeme pokračovať v prerušenej rozprave. Pani spravodajkyňa je tu za navrhovateľov. Pani podpredsedníčka Laššáková je v sále. Áno, takže, pán, poslanec, nech sa páči, môžete pokračovať. Poprosím o kľud v rokovacej sále a budeme pokračovať vystúpením pána poslanca Beblavého. Nech sa páči, máte slovo.
Bugár, Béla, podpredseda NR SR (2010-08-11):
Nech sa páči, prezentujme sa a hlasujme o tomto návrhu. (Hlasovanie.) Prítomných 142, za 140 poslancov, proti 1, zdržal sa 1 poslanec. Konštatujem, že Národná rada vyslovila súhlas s uvedenou zmluvou . Pristúpime teraz k hlasovaniu o návrhu na vyslovenie súhlasu Národnej rady Slovenskej republiky s Veriteľskou zmluvou, tlač č. 30. Dávam slovo spoločnej spravodajkyni z výboru pre financie a rozpočet, pani poslankyni Zuzane Aštaryovej, aby hlasovanie uviedla. (Hlasovanie o návrhu na vyslovenie súhlasu Národnej rady Slovenskej republiky s Veriteľskou zmluvou medzi Belgickým kráľovstvom, Spolkovou republikou Nemecko, Írskou republikou, Španielskym kráľovstvom, Francúzskou republikou, Talianskou republikou, Cyperskou republikou, Luxemburským veľkovojvodstvom, Maltskou republikou, Holandským kráľovstvom, Rakúskou republikou, Portugalskou republikou, Slovinskou republikou, Slovenskou republikou a Fínskou republikou , tlač 30.)
Šefčík, Marek, poslanec NR SR (2022-03-24):
Dobre, tak ďakujem pekne. Poprosím, vráťte mi čas, aby som to mohol dokončiť.
Pčolinský, Peter, doterajší podpredseda NR SR (2023-10-25):
Pán poslanec Ján Ferenčák.
Klus, Martin, podpredseda NR SR (2019-10-25):
Ďakujem pekne. S reakciou na faktickú poznámku pán poslanec Suchánek.
Blanár, Juraj, podpredseda NR SR (2021-10-27):
Ďakujem. Prerušujem rokovanie o tomto bode programu. A budeme pokračovať návrhom skupiny poslancov na vyslovenie nedôvery členovi vlády Richardovi Sulíkovi, poverenému riadením Ministerstva hospodárstva (parlamentná tlač 747). Poprosím pána spravodajcu Radovana Kazdu, aby zaujal svoje miesto, rovnako aj niektorého z predkladateľov, ktorí, konštatujem, že sa nachádzajú v rokovacej sále v zmysle rokovacieho poriadku, takže môžeme pokračovať. Prvým v poradí z ústne prihlásených rečníkov do rozpravy je pán poslanec Marian Kotleba, ktorému odovzdávam slovo, po ňom bude vystupovať pán poslanec Milan Mazurek. (Rokovanie o návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Richardovi Sulíkovi, poverenému riadením Ministerstva hospodárstva Slovenskej republiky , tlač 747.)
Mihál, Jozef, poslanec NR SR (2017-04-07):
Tak, tak, tak, tak to je. Bohužiaľ, jasličkový zákon je jednoducho absolútne vrchol, vrchol príkladu, prvá liga príkladu, ako sa dá spackať legislatíva. Je dnes jasné, že tento zákon vznikol len preto, aby pár ľudí mohlo cez eurofondy zbohatnúť pod pláštikom ušľachtilého stavania nových jaslí, to tu presne zaznelo, keď hovoril Ondro Dostál, akým spôsobom sa dnes sofistikovane kradne. Takže na ministerstve napísali zákon, ktorý umožní zas nejakej skupine šikovných podnikateľov bohatnúť na výstavbe jaslí, to je celé. A vôbec nikoho netrápilo, že čo z toho vlastne vznikol, aký, aký paškvil, a aké to spôsobí problémy v praxi. Čiže, vážení kolegovia zo SMER-u, vy zrejme nechodíte medzi ľudí, tak ja si dovolím odkázať v mene mladých rodín vám, čo tu sedíte, aj tým, čo tu nesedíte, podpísali ste sa skrátka a jasne pod jeden spackaný, zlý zákon, ktorý veľmi znepríjemňuje život mladých rodinám. A buď sa to čo najrýchlejšie napraví, alebo ako myslíte. Ja ešte pripomeniem udalosť z roku 2013. Vtedy to zosúlaďovanie rodinného a pracovného života na ministerstve práce napríklad zafungovalo tak, že minister predložil zákon, novelu zákona o rodičovskom príspevku, podľa ktorého sa mal vrátiť rodičovský príspevok do čias ministerky Tomanovej, čiže mal byť odňatý tým rodičom, ktorí by sa predčasne vrátili do práce. A rodičom, rodičom detí vo veku do dvoch rokov mal byť podstatne znížený. Vtedy však premiér Fico zasiahol, mal dostatočný pud sebazáchovy a túto novelu stiahol z obehu.
P. Paška, predseda NR SR: (2008-02-12):
(Hlasovanie.) 141 prítomných, 60 za, 78 proti, 2 sa zdržali, 1 nehlasoval. Ani tento procedurálny návrh sme neschválili.
Glváč, Martin, podpredseda NR SR (2017-05-16):
Ďalší v rozprave za poslanecký klub SaS pán poslanec Klus, nech sa páči.
P. Paška, predseda NR SR: (2007-06-29):
Otváram rozpravu. Nemám písomnú prihlášku. Pýtam sa, či sa chce prihlásiť niekto ústne. Nie? Aha, nech sa páči, pán poslanec Vestenický. Končím možnosť prihlásiť sa do rozpravy. Máte slovo, pán poslanec.
Grendel, Gábor, podpredseda NR SR (2022-05-20):
Záverečné slovo, pán spravodajca? Nie. Tak o 15.36 prerušujem rokovanie o tomto bode programu. A teraz sa pýtam, či je všeobecný súhlas na to, aby sme prehodili poradie, aby sme prehodili poradie tlačí 1026 a 1022. (Súhlasná reakcia pléna.) Je, ďakujem pekne. Takže bude nasledovať prvé čítanie o vládnom návrhu zákona o niektorých opatreniach v sociálnej oblasti v súvislosti so situáciou na Ukrajine . Vládny návrh zákona je uverejnený ako tlač 1022, návrh na jeho pridelenie na prerokovanie výborom je v rozhodnutí č. 1063. Prosím pána podpredsedu vlády Štefana Holého, aby návrh uviedol.
Paška, Pavol, predseda NR SR (2014-06-04):
Je prestávka do 17.30 hodiny a potom budeme pokračovať v rokovaní. (Prestávka.) (Po prestávke.)
P. Paška, predseda NR SR: (2007-10-25):
Dámy a páni, budeme pokračovať v prerušenom rokovaní programu 14. schôdze. O slovo požiadal pán minister zdravotníctva Ivan Valentovič. I. Valentovič, minister zdravotníctva SR: Vážený pán predseda, vážené panie poslankyne, vážení páni poslanci, chcel by som sa ešte vyjadriť k vládnemu návrhu zákona č. 587, teda k vládnemu návrhu zákona, ktorým sa mení a dopĺňa zákon č. 587/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení niektorých zákonov, a to v tej súvislosti, že v pozmeňujúcom návrhu poslanca Bobríka je odkaz na zákon č. 577 o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a o zmene a doplnení niektorých zákonov. Môj názor je, že text uvedeného pozmeňujúceho návrhu, o ktorom môžem predpokladať, že bude schválený, je potrebné z legislatívnotechnického hľadiska upraviť tak, aby korešpondoval s odkazom na zákon č. 577. Ďakujem.
Svrček, Miloš, poslanec NR SR (2022-06-28):
Ďakujem pekne za slovo, pán predsedajúci. Taktiež v súvislosti s týmto vládnym návrhom zákona predkladám pozmeňujúci a doplňujúci návrh. Jedná sa o to, že v bode 1 ide o legislatívno-technickú úpravu v súvislosti s bodom 2. V bode 2 sa navrhuje zavedenie nového správneho poplatku za schválenie skúšobnej prevádzky vozidla vo výške 10 eur a sa skúšobná prevádzka vozidla vykonáva ako výskumná úloha a typový schvaľovací orgán má záujem o výsledky tohto výskumu z dôvodu zmeny technických požiadaviek. Napríklad ak výskum inovatívnych technológii vedie k zmene prispôsobeniu technických požiadaviek pre schválenie vozidla na prevádzku v cestnej premávke. V bode 3 sa navrhuje zase vybratie trojnásobku správneho poplatku pri žiadosti o urýchlené konanie do 5 pracovných dní aj v prípade vnútroštátneho schválenia jednotlivo dokončovaného vozidla. V súvislosti s týmto predkladám pozmeňujúci a doplňujúci návrh poslanca Národnej rady Slovenskej republiky Miloša Svrčeka k tomuto vládnemu návrhu zákona. Ide o toto znenie: Vládny návrh zákona, ktorým sa mení a dopĺňa zákon č. 569/2007 Z. z. o geologických prácach (geologický zákon) v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov sa dopĺňa takto: V čl. II sa vkladajú nové body 1 až 3, ktoré znejú: „1. V sadzobníku správnych poplatkov v časti VI. Doprava, položka 67 písm. y) sa za slovo „vozidla“ vkladajú slová „inej ako v písmene z“. 2. V sadzobníku správnych poplatkov v časti VI. Doprava sa položka 67 dopĺňa písmenom z), ktoré znie: „z) povolenie skúšobnej prevádzky vozidla, ak sa skúšobná prevádzka vozidla vykonáva v rámci výskumu na zvýšenie bezpečnosti cestnej premávky a typový schvaľovací orgán má záujem o výsledky tohto výskumu z dôvodu zmeny technických požiadaviek 10 eur“. 3. V sadzobníku správnych poplatkov v časti VI. Doprava položka 68 v časti – Splnomocnenie v 3. bode sa slová „písmen f)“ nahrádzajú slovami citujem: „písmen d), f)“.“ Doterajší bod sa primerane prečísluje. V súvislosti s tým sa primerane upraví aj názov zákona. Ďakujem pekne, skončil som.
Vons, Peter, poslanec NR SR (2022-05-25):
Budeme hlasovať o sedemnástej hodine.
J. Laššáková, poslankyňa: (2003-07-04):
Najskôr budeme hlasovať o bodoch zo spoločnej správy, a to spoločne o bodoch 1, 2, 3, 5 a 6 s návrhom gestorského výboru schváliť ich.
Zmajkovičová, Renáta, podpredsedníčka NR SR (2013-10-15):
Faktické poznámky na vystúpenie pána poslanca nie sú. Pán poslanec bol posledným, ktorý bol písomne prihlásený, otváram ústnu rozpravu. Pýtam sa, kto sa chce prihlásiť do rozpravy ústne? Pani poslankyňa Nicholsonová. Uzatváram možnosť prihlásiť sa do rozpravy. Nech sa páči, pani poslankyňa, máte slovo.
Blaha, Ľuboš, poslanec NR SR (2020-10-13):
Ďakujem pekne. Pán poslanec, veľmi presne ste preukázali, že vláda nielenže spackala celý núdzový stav a že spackala aj celú situáciu, v ktorej sa nachádzame, ale ona spackala dokonca ešte aj to skrátené legislatívne konanie, ktorým chce tento stav napraviť. To je neuveriteľná blamáž a vláda v tejto chvíli reaguje zbrklo a splašene. A priznáva to aj strana Sloboda a Solidarita, koaličný partner, a tu počujeme odkazy druhých koaličných partnerov, že kvôli tomu sa správajú ako kotlebovci a podobne. Veď toto sú neuveriteľné kúsky koalície, ktorá má byť dneska rozhodná a pevná, a oni sa hádajú v priamom prenose. A dneska, keď spáchali vlastné chyby a je tu neustálený stav a oni oberali ľudí o slobodu a robili to v rozpore s ústavou, v rozpore s právom, tak v tejto chvíli namiesto toho, aby sa ospravedlnili, aby si sypali popol na hlavu, tak oni ešte idú nadávať ľuďom, ktorí ich na tieto chyby upozorňujú. Je to podľa mňa veľmi arogantné. To, že naprávajú vlastné chyby, v tejto chvíli je nevyhnutnosťou, ale že ešte aj toto robia zle a protiprávne, my sa vlastne dostávame z blata do kaluže. To znamená, bol tu protiprávny stav, ľudia boli oberaní o svoje živobytie, o svoje životy, o svoje práva a v tejto chvíli to chceme prelepiť niečím novým, kde ich budeme ešte viac šikanovať a ešte viac oberať o slobody a práva. Kolegovia, spamätajte sa, tu ide o Slovensko! Ďakujem pekne.